Scratch vir Kinders | Toekomsweb
Scratch vir Kinders
Die A-Z gids vir eenvoudige speletjie-programmering in Scratch, so eenvoudig dat selfs kinders dit kan baasraak!
Skryf in vir kursus teen R70/m
Die koopbewys kode wat jy ingesleutel het, het verval of is nie geldig nie, die kursus is wel nog beskikbaar!
By Scratch vir Kinders!
Hierdie kursus is spesifiek gefokus op kinders tussen 8 en 14, maar is beskikbaar vir enige ouderdom.
Hierdie kursus is nog nie voltooi nie.
Al die lesings is nog nie opgeneem nie, en al die huiswerk opdragte is nog nie uitgewerk nie. Jy kan egter solank inskryf, en ons sal die nuwe materiaal plaas sodra dit beskikbaar is.
Teen die einde van hierdie kursus, sal jy oulike rekenaarspeletjies kan skryf met Scratch.
Jy sal 'n goeie begrip bemeester het oor die basiese vlakke van programmering.
Jy sal 'n goeie fondasie gelê het om verder te leer van programmering.
In die kursus:
Ons volg 'n 5 week kurrikulum wat bestaan uit lesings en huiswerk opdragte vir elke week, wat jou stap vir stap die boublokke van programmering leer. Hierdie materiaal bou week vir week opmekaar, sodat die pas nie te vinnig is nie.
Is dit tydsgebonde?
Nee, hierdie is 'n eie-pas kursus, wanneer jy die kursus gekoop het behou jy die reg om die kursus te voltooi op jou eie tyd en pas. Ons volg wel 'n 5 week kurrikulum, maar jy hoef jou nie in die minste daaraan te steur nie.
Vir wie is die kursus:
Hierdie kursus is vir enige persoon wat graag meer van programmering wil weet, maar nie seker is of dit vir hom of haar bedoel is nie, Ons fokus egter hoofsaaklik op kinders tussen 8 en 14, kinders onder 8 mag dalk oorweldig word, en vir persone ouer as 14 mag dit vervelig raak.
Hierdie kursus is aanlyn, en die grootste deel van die kursus bestaan uit onaflaaibare videos wat die student aanlyn kan kyk. Indien jou internet te stadig is om halfuur YouTube videos te kyk sal dit ook nie voldoende wees om hierdie kursus te volg nie.
Ontmoet die Dosent
Pieter van Deventer, hoewel nog jonk, het al baie ondervinding in programmering, en hy het 'n spesiale liefde vir die programmeertaal Python. Hy het 'n eksamen vir Gevorderde Python by die AP Akademie met lof geslaag, en Computer Science (CS50) by HarvardX ook met vlieënde vaandels deurgekom. Hy werk alreeds sedert Januarie 2016 as vryskut programmering lektor. As hy tyd het is hy ook 'n kranige skrywer vir TheRebelution (therebelution.com) en Arendsjeug (arendsjeug.co.za). As jy gelukkig is sal jy hom van tyd tot tyd uitvang wanneer hy besig is om 'n webblad te ontwerp, of 'n nuwe program te skryf wat volgens hom nog eendag die wêreld gaan verander! Hy is baie opgewonde oor hierdie kursus, en sien uit daarna om sy kennis met jou te deel.